Pelipaikat ja peliautomaatit ovat kiinni huomisaamusta alkaen aina maaliskuun loppuun.

Näin taistelet koronavirusta vastaan – asiantuntijalta selkeät ohjeet.

Veikkaus ilmoittaa sulkevansa kaikki pelipaikkansa ja peliautomaattinsa koronavirusepidemian vuoksi.

– Ratkaisu koskee hajasijoitettuja peliautomaattejamme esimerkiksi marketeissa, kioskeissa, huoltoasemilla ja ravintoloissa. Lisäksi Casino Helsinki sekä Feel Vegasit ja Pelaamot menevät ainakin maaliskuun loppuun saakka kokonaan kiinni, sanoo Veikkauksen toimitusjohtaja Olli Sarekoski yrityksen tiedotteessa.

Hajasijoitetut automaatit sulkeutuvat perjantain päätteeksi. Samoin Feel Vegasit ja Pelaamot. Casino Helsinki ei ole enää tänään avannut oviaan. Asiakastapahtumat kasinoilla ja urheilutapahtumien yhteydessä perutaan toistaiseksi.

– Seuraamme koronatilanteen kehittymistä koko ajan ja tulemme tarvittaessa tekemään lisää nopeita ratkaisuja, joilla voidaan katsoa olevan viruksen leviämistä ehkäiseviä vaikutuksia.